CELEX: C2004/118/09
Language: da
Date: 2004-04-30 00:00:00
Title: Domstolens dom (Femte Afdeling) af 29. april 2004 i sag C-470/00 P, Europa-Parlamentet mod Carlo Ripa de Meana (Appel — medlemmer af Europa-Parlamentet — foreløbig pensionsordning — frist for indgivelse af ansøgning om tilslutning hertil — kundskab — kontraappel — sagens omkostninger — afvisning)

30.4.2004   
            
            
               DA
            
            
               Den Europæiske Unions Tidende
            
            
               C 118/5
            
         
      DOMSTOLENS DOM
   
   (Femte Afdeling)
   af 29. april 2004
   i sag C-470/00 P, Europa-Parlamentet mod Carlo Ripa de Meana (1)
   
   (Appel - medlemmer af Europa-Parlamentet - foreløbig pensionsordning - frist for indgivelse af ansøgning om tilslutning hertil - kundskab - kontraappel - sagens omkostninger - afvisning)
   (2004/C 118/09)
   Processprog: italiensk
   I sag C-470/00 P, Europa-Parlamentet (befuldmægtigede: A. Caiola og G. Ricci, dernæst ved disse sidstnævnte, bistået af F. Capelli), og med valgt adresse i Luxembourg, angående appel af dom afsagt den 26. oktober 2000 af De Europæiske Fællesskabers Ret i Første Instans (Fjerde Afdeling) i de forenede sager T-83/99 — T-85/99, Ripa di Meana m.fl. mod Parlamentet (Sml. II, s. 3493), hvori der er nedlagt påstand om delvis ophævelse af denne dom, de øvrige parter i appelsagen: Carlo Ripa di Meana, tidligere medlem af Europa-Parlamentet, Montecastello di Vibio (Italien), Leoluca Orlando, tidligere medlem af Europa-Parlamentet, Palermo (Italien), og Gastone Parigi, tidligere medlem af Europa-Parlamentet, Pordenone (Italien), ved avvocati W. Viscardini og G. Donà, og med valgt adresse i Luxembourg, sagsøgere i første instans, har Domstolen (Femte Afdeling), sammensat af C.W.A. Timmermans (refererende dommer) som fungerende formand for Femte Afdeling og dommerne A. Rosas og A. La Pergola; generaladvokat: J. Mischo; justitssekretær: ekspeditionssekretær L. Hewlett, den 29. april 2004 afsagt dom, hvis konklusion lyder således:
   
               1)
            
            
               Dommen afsagt af De Europæiske Fællesskabers Ret i Første Instans den 26. oktober 2000 i de forenede sager T-83/99 – T-85/99, Carlo Ripa di Meana m.fl. mod Parlamentet, ophæves, for så vidt som den giver Carlo Ripa di Meana og Leoluca Orlando medhold i sag T-83/99 og T-84/99.
            
         
               2)
            
            
               Carlo Ripa di Meanas og Leoluca Orlandos søgsmål om annullation af afgørelserne i Kvæstorkollegiets skrivelser nr. 300762 og 300763 af 4. februar 1999, hvorved de gives afslag på deres ansøgninger om med tilbagevirkende kraft at blive tilsluttet den foreløbige pensionsordning i bilag III til regulativ om omkostningsgodtgørelser og andre godtgørelser til Europa-Parlamentets medlemmer, forkastes.
            
         
               3)
            
            
               Den af Gastone Parigi iværksatte kontraappel afvises.
            
         
               4)
            
            
               Carlo Ripa di Meana og Leoluca Orlando betaler, foruden deres egne omkostninger, Europa-Parlamentets omkostninger såvel i første instans som under appelsagen.
            
         
               5)
            
            
               Gastone Parigi bærer sine egne omkostninger samt betaler de omkostninger, som Europa-Parlamentet har afholdt under kontraappellen.
            
         
      (1)  EFT C 79 af 10.03.2001.